લંડન: ભારત સામેની પાંચમી અને પોતાની અંતિમ ટેસ્ટ રમી રહેલા એલિસ્ટર કૂકે સદી નોંધાવતા અનેક રેકોર્ડ પોતાના નામે કરી લીધા છે. કૂકે પોતાની ટેસ્ટ કારકિર્દીની પહેલી અને અંતિમ ટેસ્ટમાં સદી ફટકારનાર ઈંગ્લેન્ડનો પહેલો અને વિશ્વનો પાંચમો બેટ્સમેન બની ગયો છે. આ સાથે તેના જોડીદાર ઇંગ્લેન્ડના સુકાની જો રૂટે પણ પોતાની ટેસ્ટ કારકિર્દીની 14મી સદી નોંધાવીને ભારત સામે પાંચમી ટેસ્ટમાં મજબૂત સ્થિતિએ ટીમને પહોંચાડી દીધી છે.